ძილის ბუნება და მნიშვნელობა ადამიანის ჯანმრთელობისთვის
2014-07-01 15:12 (Asia/Dubai)
შეგახსენებთ, რომ პარასკევს, 4 ივლისს, 16:00 საათზე, A 101 აუდიტორიაში (ჭავჭავაძის გამზირი 32) ილიას სახელმწიფო უნივერსიტეტის მეცნიერებათა და ხელოვნების ფაკულტეტის საზოგადოებრივ-საგანმანათლებლოპროექტის – „ახალი განმანათლებლობა“ – ფარგლებში ასოცირებული პროფესორი ლია მაისურაძე წაიკითხავს საჯარო ლექციას თემაზე: “ძილის ბუნება და მნიშვნელობა ადამიანის ჯანმრთელობისთვის”.
დასწრება თავისუფალია.

2014 წლის მაგისტრების გამოსაშვები ცერემონია
2014-07-01 12:55
5 ივლისს, 19:00 საათზე, გიწვევთ ილიას სახელმწიფო უნივერსიტეტის 2014 წლის მაგისტრების გამოსაშვებ ცერემონიაზე.
ღონისძიებას გახსნის და სტუდენტებს უნივერსიტეტის დასრულებასა და ცხოვრების ახალი ეტაპის დაწყებას მიულოცავს ილიას სახელმწიფო უნივერსიტეტის რექტორი, გიგა ზედანია.
ტრადიციულად, წელსაც ჩავატარეთ კონკურსი და გამოვლინდა გამარჯვებული კურსდამთავრებული, რომელიც გამოსაშვებ ცერემონიაზე სიტყვით გამოვა.
ცერემონიას სტუმრის სტატუსით ეწვევა კინომცოდნე, ხელოვნებათმცოდნე, ჟურნალისტი, კრიტიკოსი გიორგი (გოგი) გვახარია.
ღონისძიების ოფიციალური ნაწილი მაგისტრებისთვის ყველაზე დასამახსოვრებელი რიტუალით – ქუდების ცაში აყრით დასრულდება.
ცერემონიას მუსიკალურად გააფორმებენ ილიაუნის მუსიკის ცენტრის ჯაზ-ვოკალის კურსის სტუდენტები (ხელმძღვანელი ირინე ებრალიძე)
დრო: 5 ივლისი, 19:00 საათი
ადგილმდებარეობა: ბოტანიკური ბაღი
გელოდებით.

ლიტერატურული კლუბის შეხვედრა - ჩრდილი გზაზე
2014-07-01 12:19
3 ივლისს, ხუთშაბათს, 19:00 საათზე, წიგნის სახლში ”ლიგამუსი” ლიტერატურული კლუბის მორიგი შეხვედრა გაიმართება. მოწვეული სტუმარი, ილიას სახელმწიფო უნივერსიტეტის პროფესორი დავით პაიჭაძე ისაუბრებს აკა მორჩილაძის ახალ წიგნზე “ჩრდილი გზაზე”.

ინტელექტუალური თამაში
2014-07-01 11:27
American-Georgian Initiative for Liberal Education
ლიბერალური განათლების ქართულ–ამერიკული ინიციატივა
ილიას სახელმწიფო უნივერსიტეტი
ინტელექტუალური თამაში
2 ივლისი, 2014
”ლიბერალური განათლების ქართულ–ამერიკული ინიციატივის” ოფისში გაიმართა თავისუფალი მეცნიერებების საბაკალავრო პროგრამის კურსში – „,მოდერნისა და პოსტმოდერნის ლიტერატურული შედევრები კინოადაპტაციებთან ერთად ნაწ. I“ – (პროფ. მანანა ანასაშვილი) შესწავლილ რომანებსა და ფილმებზე დაფუძნებული ინტელექტუალური თამაში.
თამაშის მიზანია, გამოავლინოს სტუდენტები, რომელთაც არა მარტო კარგად აითვისეს კურსში შემოთავაზებული ტექსტები, არამედ კარგად გაიაზრეს კიდეც.
ერთმანეთს შეეჯიბრება ორი გუნდი:
7 კანუდოსელი – დევიზი: „აშენე თიხის სახლი“;
გაიტანეთ გრენლანდია – დევიზი: „ადამიანთა შორის უკეთესი ურთიერთობისთვის“.

კოსმოსური მაგნიტური ველების ევოლუცია და დაკვირვებითი მინიშნებები
2014-06-30 12:41
1-ლ ივლისს, სამშაბათს, 15:00 საათზე, ილიას სახელმწიფო უნივერსიტეტის G 106 აუდიტორიაში ჩატარდება ფიზიკისა და ასტრონომიის მიმართულების კოლოქვიუმი -“კოსმოსური მაგნიტური ველების ევოლუცია და დაკვირვებითი მინიშნებები”.
მომხსენებელი, პროფესორი თინათინ კახნიაშვილი, განიხილავს ადრეულ სამყაროში კოსმოსური მაგნიტური ველების წარმოშობის მექანიზმებსა და კოსმოლოგიური მაგნიტური ველების ევოლუციას სამყაროს ადრეული ეპოქებიდან დღემდე; ასევე – ადრეულ სამყაროში წარმოქმნილი მაგნიტური ველების გავლენას სამყაროს მსხვილმასშტაბიან სტრუქტურაზე და რელიქტიურ ფონზე.

საქართველოს მეფის, ალექსანდრე I-ის საეკლესიო პოლიტიკა 1410-1420-იან წლებში
2014-06-30 12:32
2 ივლისს, ოთხშაბათს, 18:00 საათზე, ილიას სახელმწიფო უნივერსიტეტის F 303 აუდიტორიაში შუა საუკუნეების კვლევების პროგრამის ყოველთვიური სემინარის ფარგლებში ბატონი თემურ ჯოჯუა წაიკითხავს მოხსენებასთემაზე: „საქართველოს მეფის, ალექსანდრე I-ის საეკლესიო პოლიტიკა 1410-1420-იან წლებში” (მასალები ქართული სახელმწიფოსა და და საქართველოს ეკლესიის ურთიერთობების ისტორიისათვის).
შეხვედრის ადგილმდებარეობა:, F 303 აუდიტორია
შეხვედრის დრო: 18:00 საათი

კონკურსი - უცხო ენების შესწავლის მნიშვნელობა - დაჯილდოება
2014-06-26 18:04
4 ივლისს, 16:00 საათზე, ილიას სახელმწიფო უნივერსიტეტის G106 აუდიტორიაში შედგება ბრიტანეთის საბჭოს ორგანიზატორობით მოწყობილი კონკურსში – უცხო ენების შესწავლის მნიშვნელობა – გამარჯვებულთა დაჯილდოების ცერემონიალი. გამოვლინდება სამი ფინალისტი, რომელთაგან I ადგილის მფლობელი ერთკვირიანი სასწავლო-კულტურული პროგრამით გაემგზავრება ლონდონში, მეორე და მესამე ადგილზე გასულ სტუდენტებს კი გადაეცემათ Ipad და IPod Touch.
კონკურსი ნაწილია ბრიტანეთის საბჭოს პროექტისა, რომელიც ევროკავშირსა და ევროკავშირთან ასოცირების ხელშეკრულებაზე, აგრეთვე ღრმა და ყოვლისმომცველ თავისუფალ სავაჭრო სივრცის შეთანხმებაზე ახალგაზრდების, როგორც მომავალი ლიდერების, ცნობიერების ამაღლებას ისახავს მიზნად.
კონკურსის ფარგლებში, ბრიტანეთის საბჭოს პედაგოგებმა ილიას სახელმწიფო უნივერსიტეტის სტუდენტებისთვის ჩაატარეს გაკვეთილი უცხო ენების შესწავლის თემაზე, და სტუდენტებს დაავალეს გაკვეთილზე განხილული თემებიდან მოემზადებინათ ინგლისურენოვანი მოკლე ესე ან ვიდეოგამოსვლა.

სემინარი პროექტების წერაში
2014-06-26 14:55
მიმდინარე წლის 30 ივნისს, 16:00 საათზე, G 106 ოთახში ილიას უნივერსიტეტის სტუდენტებისათვის ჩატარდება სემინარი პროექტების წერაში. სტუდენტები გაეცნობიან საპროექტო განაცხადის წარდგენის ფორმას, პროექტის დაგეგმვის და მომზადების ეფექტურ სტრატეგიებს. დაგეგმილია ჯგუფური სამუშაო,რომლის დროსაც სტუდენტები შეიმუშავებენ საპროექტო იდეის მონახაზს.
ტრენინგი ტარდება ილიას სახელმწიფო უნივერსიტეტის განვითარების სამსახურის მიერ.
სამუშაო ენა- ქართული.
ხანგრძლივობა -2 საათი.
მსურველებმა დაგვიდასტურეთ მონაწილეობა ელ. ფოსტაზე development@iliauni.edu.ge

2014 წლის ბაკალავრების გამოსაშვები ცერემონია
2014-06-26 14:43
29 ივნისს, 19:00 საათზე, გიწვევთ ილიას სახელმწიფო უნივერსიტეტის 2014 წლის ბაკალავრების გამოსაშვებ ცერემონიაზე.
ღონისძიებას გახსნის და სტუდენტებს უნივერსიტეტის დასრულებასა და ცხოვრების ახალი ეტაპის დაწყებას მიულოცავს ილიას სახელმწიფო უნივერსიტეტის რექტორი, გიგა ზედანია.
ტრადიციულად, წელსაც ჩავატარეთ კონკურსი და გამოვლინდა გამარჯვებული კურსდამთავრებული, რომელიც გამოსაშვებ ცერემონიაზე სიტყვით გამოვა.
ცერემონიას სტუმრის სტატუსით ეწვევა ნიუ-იორკის ჯულიარდის კონსერვატორიის ვარსკვლავი, პიანისტი დავით ალადაშვილი. შეგახსნებეთ, რომ ამა წლის აპრილის თვეში დავით ალადაშვილმა და ნატალია ქუთათელაძემ საქველმოქმედო კონცერტი გამართეს, კონცერტზე შემოსული თანხა კი ილიაუნის ბავშვთა და მოზარდთა კლინიკას გადაურიცხეს.
ღონისძიების ოფიციალური ნაწილი ბაკალავრებისთვის ყველაზე დასამახსოვრებელი რიტუალით – ქუდების ცაში აყრით დასრულდება.
ცერემონიას მუსიკალურად გააფორმებს ილიაუნის როკ-ჯგუფი “yellow mellow”.
დრო: 29 ივნისი, 19:00 საათი
ადგილმდებარეობა: ილიაუნის A კორპუსის წინა ეზო (ი. ჭავჭავაძის გამზ. 32)

სტუდენტური გუნდის მე-5 საანგარიშო კონცერტი
2014-06-25 12:40
26 ივნისს, 18:30 საათზე, B 202 აუდიტორიაში ილიას სახელმწიფო უნივერსიტეტის ხალხური სიმღერის სტუდენტური გუნდი გიწვევთ მე-5 საანგარიშო კონცერტზე.
დასწრება თავისუფალია.

პოლ ფიდესის საჯარო ლექციები
2014-06-24 16:56
მეცნიერებათა და ხელოვნების ფაკულტეტი მასპინძლობს ოქსფორდის უნივერსიტეტის სისტემატური თეოლოგიის პროფესორს, პოლ ფიდესს http://bit.ly/1ithiCa, რომლის კვლევის ინტერესებია ქრისტიანული დოქტრინა მე-19 – მე-20 საუკუნეებში და კავშირები თეოლოგიასა და ინგლისურ ლიტერატურას შორის. პოლ ფიდესი ჩაატარებს სამ საჯარო ლექციას თემაზე ”შექსპირი და რელიგია”.
ლექციაზე განხილული იქნება შექსპირის სამი თვალსდაჩინო ნაწარმოების ”მეფე ლირის”, ”ზაფხულის ღამის სიზმრის” და ”ქარიშხლის” რელიგიურ-თეოლოგიური ასპექტები. ლექციების თანმიმდევრობა ასეთია:
I ლექცია: შექსპირის ”ზაფხულის ღამის სიზმარი” და სიყვარულის თვალით დანახვა;
II ლექცია: შექსპირის ”მეფე ლირი” და სიკვდილის სერიოზულად აღქმა;
III ლექცია: შექსპირის ”ქარიშხალი” და შენდობის ძალა.
საჯარო ლექციების დრო და ადგილმდებარეობა:
2-3 ივლისი, 15:00 საათი, G 106 აუდიტორია
4 ივლისი, 13:00 საათი, G 106 აუდიტორია
ლექცია ითარგმნება ქართულად
დასწრება თავისუფალია.

დროისა და სივრცის ფილოსოფიური კონცეფციები ვლადიმირ ნაბოკოვისა და გრიგოლ რობაქიძის ადრეულ მხატვრულ პროზაში
2014-06-24 16:55
27 ივნისს, 19:00 საათზე, წიგნის სახლში “ლიგამუსი”, პროექტ “დოქტორანტთა ფორუმის” ფარგლებში, სოციალურ და ჰუმანიტარულ მეცნიერებათა და ხელოვნების ინტერდისციპლინური სადოქტორო პროგრამის (შედარებითი ლიტერატურათმცოდნეობის მიმართულების) დოქტორანტი ვიოლეტა ავეტისიანი გააკეთებს მოხსენებას თემაზე – “დროისა და სივრცის ფილოსოფიური კონცეფციები ვლადიმირ ნაბოკოვისა და გრიგოლ რობაქიძის ადრეულ მხატვრულ პროზაში”.
აღნიშნული სადოქტორო კვლევის მიზანია დროისა და სივრცის ფილოსოფიური ასპექტების შესწავლა მეოცე საუკუნის რუსული და ქართული ემიგრაციის წარმომადგენლების, ვ. ნაბოკოვისა და გრ. რობაქიძის, ადრეულ მხატვრულ ნაწარმოებებში. დისერტაციაში შესწავლილია დროისა და სივრცის კონცეპტები დასავლური ფილოსოფიის ისტორიაში (უძველესი დროიდან მეოცე საუკუნის პირველ ნახევრამდე), და მათი გავლენა ნაბოკოვისა და რობაქიძის შემდეგ ნაწარმოებებზე: “მერი”, “წრე”, “ზღაპარი” და “გველის პერანგი”.
დასწრება თავისუფალია.

საბჭოთა ტოტალიტარიზმი და საქართველო
2014-06-24 15:01
27 ივნისს, პარასკევს, 16:00 საათზე, ილიას სახელმწიფო უნივერსიტეტის A 101 აუდიტორიაში მეცნიერებათა და ხელოვნების ფაკულტეტის საზოგადოებრივ-საგანმანათლებლო პროექტის – „ახალი განმანათლებლობა“ – ფარგლებში სრული პროფესორი,დავით მალაზონია წაიკითხავს საჯარო ლექციას თემაზე – “საბჭოთა ტოტალიტარიზმი და საქართველო“.
დასწრება თავისუფალია.

სემინარი - საქართველოს მოსახლეობის ენერგეტიკული მოხმარება
2014-06-24 11:41
მსოფლიო გამოცდილება საქართველოსთვის (WEG) ილიას სახელმწიფო უნივერსიტეტის ენერგეტიკისა და მდგრადი განვითარების ინსტიტუტთან ერთად აგრძელებს ენერგეტიკული პოლიტიკისა და მდგრადი განვითარების სემინარების ციკლს და 27 ივნისს, პარასკევს, 17:00 საათზე ილიას სახელმწიფო უნივერსიტეტის G106 აუდიტორიაში (გ. წერეთლის ქ. 1) გეპატიჟებათ მორიგ სემინარზე საქართველოს მოსახლეობის ენერგეტიკული მოხმარება.
სემინარზე განხილული იქნება USAID-ის დაფინანსებით HPEP პროექტის ფარგლებში საქართველოს ახალგაზრდა ენერგეტიკოსთა ასოციაციის მიერ განხორციელებული საოჯახო მეურნეობების ენერგომოხმარების კვლევის შედეგები და დასკვნები, ასევე – ტყეების მართვის და შეშით მოსახლეობის მომარაგების პრობლემები და მათი გადაჭრის მოკლევადიანი და გრძელვადიანი მექანიზმები, რომელიც მომზადებულია კავკასიის გარემოსდაცვითი ორგანიზაციების ქსელის(CENN) მიერ.
აღნიშნული კვლევები ყურადღებას იმსახურებს მათი მაღალი მნიშვნელობით ტყის რესურსების დაცვის და მათი მდგრადი გამოყენების კუთხით, ისევე როგორც – მოსახლეობის და ქვეყნის ენერგეტიკული უზრუნველყოფის, ენერგეტიკული ბალანსის შედგენის, ეკონომიკური, სოციალური და რეგიონული განვითარების და სხვა მრავალ პრობლემატურ საკითხთან მიმართებით, რაც დისკუსიის პროცესში იქნება განხილული.
დასწრება თავისუფალია.
დღის წესრიგი>>>

ქართულ-ირანული სპექტაკლის „ნისლიანი სეზონის“ პრემიერა
2014-06-23 17:15
თეატრალურ სეზონს ილიაუნის თეატრი ახალი სპექტაკლის პრემიერით დახურავს. 27, 28 და 29 ივნისს წარმოდგენილი იქნება ქართულ-ირანული სპექტაკლი „ნისლიანი სეზონი“.
„ნისლიანი სეზონი“ ილიაუნის თეატრის პირველი საერთაშორისო პროექტია. პიესა ბრიტანულ-ირანული წარმოშობის რეჟისორსა და მსახიობს, დიანა ფატჰის ეკუთვნის. სპექტაკლში, რომელშიც მოქმედება ამოუცნობ,არაამქვეყნიურ ადგილას ხდება, როლებს თამაშობენ როგორც ილიაუნის თეატრალური ცენტრის კურსდამთავრებულები, ისე ცნობილი მსახიობები. ვინაიდან სპექტაკლი ორი ქვეყნის ერთობლივი პროდუქციაა, ის თეატრისმუდმივ რეპერტუარში ვერ დარჩება, მაგრამ ოქტომბერში, თბილისის საერთაშორისო თეატრალურ ფესტივალზე, ილიაუნის თეატრი მას კიდევ ერთხელ წარმოგიდგენთ.
პრეს – რელიზი>>>

მწერალი, როგორც მოწმე - რუბენ გალიეგოს "თეთრით შავზე”
2014-06-23 15:31
26 ივნისს, ხუთშაბათს, 19:00 საათზე, წიგნის სახლში ”ლიგამუსი” ილიას სახელმწიფო უნივერსიტეტის ლიტერატურული კლუბი გიწვევთ მორიგ შეხვედრაზე – მწერალი, როგორც მოწმე – რუბენ გალიეგოს “თეთრით შავზე”.
რუბენ გალიეგო წერს იმას, რაც გასული საუკუნის 70-80-იან წლებში თავად გადახდა საბჭოთა ბავშვთა სახლებში “ინვალიდი” ბავშვებისთვის. მისი “თეთრით შავზე” უკვე მსოფლიოს 17 ენაზეა თარგმნილი.
მწერალზე და მის მსოფლიო ბესტსელერზე წიგნის მთარგმნელი, ნინო ბექიშვილი ისაუბრებს.

AmiAmo l'Italia
2014-06-23 11:52
24 ივნისს, 17:00 საათზე, ილიას სახელმწიფო უნივერსიტეტის S 501 აუდიტორიაში იტალიის კულტურის ცენტრი გიწვევთ ცენტრის კურსდამთავრებულთათვის სერტიფიკატების გადაცემის ცერემონიალზე ”AmiAmo l’Italia”. წარმოდგენილი იქნება პრეზენტაციები იტალიის სხვადასხვა ქალაქის შესახებ.

ვილნიუსის გამოყენებითი მეცნიერებებისა და ვილნიუსის სახელმწიფო უნივერსიტეტის წარმომადგენლების ვიზიტი
2014-06-20 17:41
30 ივნისიდან 7 ივლისის ჩათვლით, ილიას სახელმწიფო უნივერსიტეტის ტურიზმის მენეჯმენტის ცენტრს ეწვევიან ლიტველი სტუმრები – პარტნიორი უნივერსიტეტების, ვილნიუსის გამოყენებითი მეცნიერებებისა და ვილნიუსის სახელმწიფო უნივერსიტეტის (ასევე – ბიზნესსექტორის) წარმომადგენლები, რომლებიც ილიაუნის სტუდენტებსა და ლექტორებს შესთავაზებენ ლექციებს სხვადასხვა საინტერესო და ინოვაციური მიმართულებით:
Tourism Projects in Lithuania – Jolanta Preidiené
ტურიზმის პროექტები ლიტვაში – იოლანტა პრეიდიენე
Distance learning methods in higher education – Saulius Preidys
დისტანციური სწავლების მეთოდები უმაღლეს საგანმანათლებლო სისტემაში – საულიუს პრეიდისი
E-signature for day by day usage and for business – Mindaugas Zaliukas
ელექტრონული ხელმოწერის გამოყენება ყოველდღიურობასა და ბიზნესში – მინდაუგას ზალიუკასი
ლექციები ჩატარდება ინგლისურ ენაზე (ქართული თარგმანით) 1-ლ ივლისს, 10:00-დან 12:00 საათამდე, E 409 აუდიტორიაში.

ანალიზი ტერორის ჩრდილში: კლინიკური ასპექტები
2014-06-20 12:55
21 ივნისს, შაბათს, 10:00 საათზე, ილიას სახელმწიფო უნივერსიტეტის G 106 აუდიტორიაში ჩატარდება ჰენრი აბრამოვიჩის ლექცია“ანალიზი ტერორის ჩრდილში: კლინიკური ასპექტები”
ფსიქოლოგი და ანთროპოლოგი, პროფესორი ჰენრი აბრამოვიჩი ისრაელის იუნგიანური
ფსიქოლოგიის ინსტიტუტის დამაარსებელი, პრეზიდენტი და ტრენინგ-ანალიტიკოსია. ის თელ-ავივის უნივერსიტეტის სამედიცინო სკოლაში ასწავლის მედიცინის “ადამიანურ” მხარეს.
ჰენრი აბრამოვიჩი მუშაობდა ანალიტიკური ფსიქოლოგიის საერთაშორისო ასოციაციის ეთიკურ და პროგრამულ კომიტეტში, იყო ისრაელის ანთროპოლოგიური ასოციაციის პრეზიდენტი.
ის ავტორია წიგნებისა: “პირველი მამა” (2010); “ძმები და დები:
მითი და რეალობა” და “ანალიზის ჩატარება” (რუსულ ენაზე), რომლებიც მალე გამოქვეყნდება.
ჰენრი აბრამოვიჩი გატაცებულია პოეზიით, სიზმრის ჯგუფებითა და წმინდა ქალაქ იერუსალიმით, სადაც ცხოვრობს ოჯახთან ერთად.

სახელმწიფო ზრუნვის ქვეშ მყოფი მოზარდების მდგომარეობის კვლევა ბავშვზე ზრუნვის სისტემის დატოვების შემდგომ პერიოდში
2014-06-19 13:27
PPRTC-ის მორიგი კვლევის პრეზენტაცია
20 ივნისს, პარასკევს, 17:00 საათზე, ილიას სახელმწიფო უნივერსიტეტის G 106 დარბაზში გაიმართება საჯარო პოლიტიკის კვლევისა და ტრენინგების ცენტრის (PPRTC) მორიგი კვლევითი ნაშრომის – „სახელმწიფო ზრუნვის ქვეშ მყოფი მოზარდების მდგომარეობის კვლევა ბავშვზე ზრუნვის სისტემის დატოვების შემდგომ პერიოდში (სიტუაციური ანალიზი)“ – პრეზენტაცია-დისკუსია; კვლევის ავტორია ილიას სახელმწიფო უნივერსიტეტის სრული პროფესორი ქეთევან მაყაშვილი.
კვლევა განხორციელდა USAID-ის ფინანსური მხადაჭერით IWMI-G-PAC-ის გრანტის ფარგლებში.
გთხოვთ, მობრძანდეთ.

მეცნიერებისა და ხელოვნების ფაკულტეტის სტუდენტების დასაქმების ფორუმი
2014-06-19 10:44
4 ივლისს, 12:00-დან 18:00 საათამდე, ილიას სახელმწიფო უნივერსიტეტის მეცნიერებისა და ხელოვნების ფაკულტეტის ბაკალავრიატისა და მაგისტრატურის სტუდენტებისთვის უნივერსიტეტის A კორპუსის B 202 აუდიტორიაში გაიმართება დასაქმების ფორუმი.
სტუდენტებისთვის ძალიან დიდი მოტივაცია იქნება, თუ თქვენი ორგანიზაცია წარდგება დასაქმების ფორუმზე; მოტივაციას კი შემდეგი ფაქტორი განაპირობებს: ფორუმის ერთადერთი მიზანი არ არის დასაქმება. ფორუმზე სტუდენტებს შესაძლებლობა ექნებათ, გაესაუბრონ თქვენი ორგანიზაციის წარმომადგენლებს, შეიტყონ იმ მოთხოვნების შესახებ, რომლებიც თქვენთან არსებობს და დასახონ გეგმები – რა კუთხით უნდა გაძლიერდნენ, რომ მათზე მოთხოვნა გაიზარდოს დასაქმების ბაზარზე.
ფორუმზე გამოყოფილი იქნება საპრეზენტაციო დარბაზი, სადაც თქვენ შეძლებთ, თქვენი ორგანიზაცია უკეთ გააცნოთ სტუდენტებს და დამსწრე საზოგადოებას. პრეზენტაციები დაანონსდება წინასწარ.
მონაწილეობის მსურველ ორგანიზაციებს გთხოვთ, შეავსოთ მარტივი სარეგისტრაციო ფორმა არაუგვიანეს 2014 წლის 30 ივნისისა და ჩვენ თავად დაგიკავშირდებით.
წინასწარ გიხდით მადლობას თანამშრომლობისთვის.
სარეგისტრაციო ფორმა
ფორუმში მონაწილეობას მიიღებენ ილიაუნის შემდეგი პროგრამების სტუდენტები:
• საჯარო პოლიტიკის ადმინისტრირება
• პოლიტიკის მეცნიერება
• საერთაშორისო ურთიერთობები
• ევროპისმცოდნეობა
• კავკასიის კვლევები
• საბჭოთა კვლევები
• პოლიტიკის ანთროპოლოგია
• სოციოლოგია
• ფსიქოლოგია
• სადაზღვევო საქმე
• მათემატიკა
• საქართველოსმცოდნეობა
• ანგლისტიკა
• გერმანისტიკა
• ესპანისტიკა
• საფრანგეთისმცოდნეობა
• იტალიისმცოდნეობა
• სლავისტიკა
• ნიდერლანდისტიკა
• აღმოსავლეთმცოდნეობა
• ისტორია
• ხელოვნებათმცოდნეობა
• თეატრმცოდნეობა
• კინომცოდნეობა
• კულტურის მენეჯმენტი
• ლიტერატურათმცოდნეობა
• ქართული ფილოლოგია
• ფილოსოფია
• დაწყებითი სკოლის პედაგოგიკა და სკოლამდელი აღზრდა
• მუსიკა
• თავისუფალი მეცნიერებები (Liberal Arts)
• მულტიმედიური სცენოგრაფია
• ჯანდაცვის პოლიტიკა და მენეჯმენტი
• ფსიქიკური ჯანმრთელობა
• ბიოლოგია
• ეკოლოგია
• ბუნებათსარგებლობა
• სატყეო მეცნიერება
• ტყის რესურსების მდგრადი მართვა
• მოლეკულური ბიომეცნიერებები
• ბიოფარმაცია
• ნეირომეცნიერებები
• გამოყენებითი გენეტიკა
• უცხო ენათა ფილოლოგია
• გამოყენებითი უცხო ენები და საერთაშორისო მოლაპარაკებები/ეკონომიკა
• გამოყენებითი ენათმეცნიერება
• შუა საუკუნეების კვლევები
• განათლების ადმინისტრირება
• ზოგადსაგანმანათლებლო სკოლის საბაზო და საშუალო საფეხურის საგნის/საგნობრივი ჯგუფის მასწავლებელი
• მედია, ჟურნალისტიკა და კომუნიკაცია: პრაქტიკა, კვლევა
• სოციალური სამუშაო
• ინფორმაციის მენეჯმენტი

რაფაელა კარას 71-ზე დაბადების დღისადმი მიძღვნილი საღამო
2014-06-18 14:20
დღეს, 18 ივნისს, 18:00 საათზე, იტალიის კულტურის ცენტრი გიწვევთ რაფაელა კარას 71-ზე დაბადების დღისადმი მიძღვნილ საღამოზე.
S კორპუსი, სართული 5, 501

დოკუმენტური ფილმის - „გოლოდომორის“ - ჩვენება
2014-06-17 18:24
19 ივნისს, ხუთშაბათს, 15:00 საათზე, ილიას სახელმწიფო უნივერსიტეტის G 106 აუდიტორიაში ილიაუნის ახალგაზრდა პოლიტოლოგთა კლუბი აწყობს ფილმის ჩვენებას. დოკუმენტური ფილმი სახელწოდებით „გოლოდომორი“ დამზადებულია „საქართველოს საზოგადოებრივი მაუწყებლის“ მიერ დოკუმენტური ფილმების სერიიდან „ოკუპაცია“.
ახალგაზრდა პოლიტოლოგთა კლუბის ინიციატივა ეხმაურება უკრაინაში საბჭოთა პერიოდის ერთ-ერთი ყველაზე სასტიკი ტერორის – შიმშილობის, ანუ „,გოლოდომორის“ 81-ე წლისთავს, რომელიც უკრაინაში აღინიშნება. საინტერესოა, რომ შიმშილობის, როგორც უკრაინელი ხალხის მიზანმიმართული გენოციდის, მიმართ საზოგადოებასა და პოლიტიკურ წრეებში არაერთგვაროვანი დამოკიდებულებაა.

ქართული სიტყვიერი და მუსიკალური ფოლკლორის ურთიერთმიმართების საკითხები
2014-06-17 17:36
18-19 ივნისს ილიას სახელმწიფო უნივერსიტეტის მუსიკის ცენტრთან არსებული ეთნომუსიკოლოგიური კვლევის ჯგუფი ატარებს მეორე ეთნოლოგიურ კონფერენციას თემაზე „ქართული სიტყვიერი და მუსიკალური ფოლკლორის ურთიერთმიმართების საკითხები“. კონფერენცია პროფესორ ზურაბ კიკნაძის დაბადებიდან 80 და პროფესორ იოსებ ჟორდანიას დაბადებიდან 60 წლის იუბილეს ეძღვნება.
კონფერენციაზე მოხსენებებს წაიკითხავენ:
ქეთევან ბაიაშვილი, გიორგი ბაღაშვილი, ნაირა ბეპიევი, ნინო პოპიაშვილი, თამაზ გაბისონია, ელენე გოგიაშვილი, გიორგი გოცირიძე, ნათია დეკანოსიძე, ოთარ კაპანაძე, სოფო კოტრიკაძე, ექვთიმე კოჭლამაზაშვილი, ხვთისო მამისიმედიშვილი, ნინო მახარაძე, იოსებ ჟორდანია, ნინო ღამბაშიძე.
კონფერენცია სხვადასხვა თემაზე ორ წელიწადში ერთხელ იმართება. მასალები ქვეყნდება.
კონფერენციის დრო და ადგილმდებარეობა:
18 ივნისი – A 101 აუდიტორია
19 ივნისი – A 404 აუდიტორია
დრო: 10:00 საათი

სოციოლოგის ხელობა
2014-06-17 14:41
პარასკევს, 20 ივნისს, 16:00 საათზე, A 101 აუდიტორიაში ილიას სახელმწიფო უნივერსიტეტის მეცნიერებათა და ხელოვნების ფაკულტეტის საზოგადოებრივ-საგანმანათლებლო პროექტის – „ახალი განმანათლებლობა“ -ფარგლებში სრული პროფესორი ემზარ ჯგერენაია წაიკითხავს საჯარო ლექციას თემაზე: “სოციოლოგის ხელობა“.
დასწრება თავისუფალია.

Sapere Aude - Mysterium Cosmographicum
2014-06-17 12:30
სტუდენტური პროექტის – Sapere Aude – ფარგლებში 18 ივნისს, 18:00 საათზე, წიგნის სახლში ”ლიგამუსი” მოხსენებას გააკეთებს სოციალურ და ჰუმანიტარულ მეცნიერებათა და ხელოვნების ინტერდისციპლინური პროგრამის დოქტორანტი, ლია კუპრეიშვილი. მოხსენების თემაა Mysterium Cosmographicum.
დასწრება თავისუფალია.

ტყუილ-მართალი პოეზიაში
2014-06-17 11:31
19 ივნისს, ხუთშაბათს, 16:00 საათზე, B 202 აუდიტორიაში, პოეტი და მთარგმნელი ნატო ინგოროყვა ილიაუნის პოეზიის კლუბის სტუდენტებს შეხვდება, წაიკითხავს ლექსებსა და თარგმანებს და უპასუხებს შეკითხვებს. საუბრის თემაა “ტყუილ-მართალი პოეზიაში”. მობრძანდით და ჩაერთეთ დიალოგში.
დასწრება თავისუფალია.

დისკურსი შემეცნების წყაროებს შორის, ანუ ევროპის ხელახალი დაბადება მაღალი შუასაკუნეებიდან
2014-06-17 11:26
19 ივნისს, ხუთშაბათს, 17:00 საათზე, ილიას სახელმწიფო უნივერსიტეტის G 106 აუდიტორიაში გაიმართება ტიუბინგენის უნივერსიტეტის მეცნიერ-თანამშრომელის, ფილოსოფიის მეცნიერებათა დოქტორის, გიორგი ქორიძის საჯარო ლექცია “დისკურსი შემეცნების წყაროებს შორის, ანუ ევროპის ხელახალი დაბადება მაღალი შუასაკუნეებიდან.”
დასწრება თავისუფალია.

PPRTC-ის პოლიტიკის ანგარიშის პრეზენტაცია
2014-06-16 16:09
17 ივნისს, 17:00 საათზე, ილიას სახელმწიფო უნივერსიტეტის G 106 დარბაზში გაიმართება საჯარო პოლიტიკის კვლევისა და ტრენინგების ცენტრის (PPRTC) კვლევითი ნაშრომის -,,მოსალოდნელი სიცოცხლის საშუალო ხანგრძლივობის ცვლილების ანალიზი საქართველოში“ – პრეზენტაცია-დისკუსია. კვლევის ავტორია ილიას სახელმწიფო უნივერსიტეტისსრული პროფესორი, ნიკოლოზ მაღლაფერიძე.
კვლევა ნათელ წარმოდგენას შეუქმნის ჯანდაცვის სისტემაში მომუშავე სპეციალისტებს, თუ რომელ ასაკში, რა სიდიდით და სიკვდილის რომელი მიზეზით წარმოებს სიცოცხლისხანგრძლივობის ზრდა ან კლება საქართველოში.
ავტორი, კვლევის მთავარ მიგნებებზე დაყრდნობით, არგუმენტირებულ რეკომენდაციებს წარმოადგენს სახელმწიფოს მხრიდან სისტემური მიდგომის ეფექტური განხორციელების იმშესაძლებლობების შესახებ, რაც ხელს შეუწყობს სიცოცხლის საშუალო ხანგრძლივობის გაზრდას საქართველოში.
აღნიშნული კვლევა განხორციელდა USAID-ის დაფინანსებით, G-PAC-IWMI გრანტის ფარგლებში.
იხ.თანდართული ფაილი>>>
გთხოვთ, მობრძანდეთ.
